open-index/open-wikipedia-markdown huggingface dataset:
איוואן סאת'רלנד

**איוואן אדוארד סאת'רלנד** (באנגלית: **Ivan Edward Sutherland**; נולד ב-16 במאי 1938) הוא מדען מחשב אמריקאי, מחלוצי הגרפיקה הממוחשבת, זוכה פרס טיורינג ופרס קיוטו.

## ביוגרפיה
איוואן סאת'רלנד נולד ב-16 במאי 1938 בנברסקה. אביו היה ניו זילנדי ואמו הייתה סקוטית. אחיו הבכור, , הפך גם הוא למדען מחשב.

ב-1959 קיבל סאת'רלנד תואר ראשון בהנדסת חשמל מאוניברסיטת קרנגי מלון, ב-1960 קיבל תואר שני בהנדסת חשמל מהמכון הטכנולוגי של קליפורניה, וב-1963 כתב ב את הדוקטורט שלו, "Sketchpad: A Man-Machine Graphical Communication System", בהנחיית קלוד שאנון. תוכנת  שפיתח במסגרת עבודת הדוקטורט שלו הייתה פורצת דרך בתחומי אינטראקציית אדם-מחשב ותכנון בעזרת מחשב, ובישרה את הופעתו של ממשק המשתמש הגרפי.
ימין|ממוזער|220px|סאת'רלנד מפעיל את , 1963

בין 1963 ל-1965 שירת סאת'רלנד כמהנדס חשמל ב וכחוקר ב, בדרגת לוטננט. לאחר מכן שימש כפרופסור באוניברסיטת הרווארד, שם פיתח עם דני כהן את אלגוריתם כהן-סאת'רלנד. בשנת 1968 החל לשמש כפרופסור באוניברסיטת יוטה והקים עם עמיתו  את חברת הגרפיקה הממוחשבת .

בשנת 1976 עבר מאוניברסיטת יוטה למכון הטכנולוגי של קליפורניה, שם ייסד את המחלקה למדעי המחשב ועמד בראשה, וכן החל לעבוד כיועץ במכון ראנד. ב-1990 נרכשה חברת Sutherland, Sproull and Associates שהקים סאת'רלנד עם בוב ספרול  בשנת 1980 על ידי חברת המחשבים סאן מיקרוסיסטמס, וסאת'רלנד הפך לסגן נשיא מחלקת המחקר והפיתוח של סאן .

בשנים 2005 – 2008 היה סאת'רלנד פרופסור אורח באוניברסיטת קליפורניה בברקלי. מאז 2009 הוא חוקר מערכות אסינכרוניות  ב. הוא חבר ב וב.

## קישורים חיצוניים

*

## הערות שוליים

קטגוריה:זוכי פרס טיורינג
קטגוריה:זוכי פרס קיוטו
קטגוריה:חברי האקדמיה הלאומית להנדסה של ארצות הברית
קטגוריה:בוגרי המכון הטכנולוגי של מסצ'וסטס
קטגוריה:בוגרי אוניברסיטת קרנגי מלון
קטגוריה:בוגרי המכון הטכנולוגי של קליפורניה
קטגוריה:מדעני מחשב אמריקאים
קטגוריה:אמריקאים שנולדו ב-1938
ראסל ווט

**ראסל ת'ורלו ווט** (באנגלית: **Russell Thurlow Vought**, נולד ב-26 במרץ 1976) הוא פקיד אמריקאי, שניהל את משרד הניהול והתקציב מיולי 2020 עד ינואר 2021.

ווט וצוותו הואשמו בהערמת קשיים בהעברת השלטון לידי ג'ו ביידן לאחר הבחירות לנשיאות ארצות הברית 2020. ווט הכחיש את ההאשמות. בשנת 2021 הקים ווט את המרכז לחידוש אמריקה, המתמקד במאבק בתאוריה ביקורתית של גזע. הוא מעורב בפרויקט 2025, המבקש לעצב מחדש את הממשל הפדרלי. ווט מונה למנהל המדיניות של ועדת המצע של הוועדה הלאומית הרפובליקנית במאי 2024. הוא עתיד לחזור לתפקידו כמנהל המשרד לניהול והתקציב בקבינט של ארצות הברית בממשלו השני של נשיא ארצות הברית דונלד טראמפ לאחר שיאושר בסנאט האמריקאי.

ווט מזדהה כלאומן נוצרי המבקש להחדיר לממשלה ולחברה אלמנטים של נצרות תוך "מחויבות להפרדה ממסדית בין כנסייה למדינה, אך לא להפרדה של הנצרות מהשפעתה על הממשלה והחברה", על פי וושינגטון פוסט.

בנובמבר 2024, הנשיא הנבחר דונלד טראמפ הודיע כי ווט יכהן בתפקיד מנהל משרד הניהול והתקציב (OMB) לקראת כהונתו השנייה כנשיא בכפוף לאישור הסנאט וב-6 בפברואר 2025 אישר הסנאט האמריקאי את מועמדותו של ווט לתפקיד מנהל משרד הניהול והתקציב (OBM) ברוב של 53 מול 47 והוא נכנס לתפקידו ב-7 בפברואר 2025.

באפריל 2025 נכלל ברשימת "טיים 100" לשנת 2025 בזכות תפקידו המרכזי בעיצוב המדיניות הממשלתית של ממשל טראמפ השני, תוך הובלת מהלכים רחבי היקף לצמצום הממסד הפדרלי וחיזוק כוחה של הרשות המבצעת.

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:חברי הקבינט של ארצות הברית בממשל דונלד טראמפ הראשון
קטגוריה:ראשי משרד הניהול והתקציב
קטגוריה:עורכי דין אמריקאים במאה ה-21
קטגוריה:בוגרי מכללת וויטון
קטגוריה:בוגרי בית הספר למשפטים באוניברסיטת ג'ורג' וושינגטון
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1976
רודריגו וסקאס

**רודריגו חוסל וסקאס הורטאדו** (בספרדית: **Rodrigo Jhossel Huescas Hurtado**; נולד ב-18 בספטמבר 2003 בנאוקלפן שבמקסיקו) הוא כדורגלן מקסיקני המשחק בעמדת המגן הימני בקבוצת פ.צ. קופנהגן מליגת העל הדנית ובנבחרת מקסיקו.

## קריירת מועדונים
וסקאס נולד בנאוקלפן שבמקסיקו, וגדל במחלקת הנוער של קרוס אסול. בשנת 2021 החל לשחק בקבוצה הבוגרת של המועדון, ובסך הכל ערך 80 הופעות ליגה במדי המועדון, בהן הבקיע ששה שערים.

ב-11 ביולי 2024 חתם וסקאס על חוזה לחמש שנים בפ.צ. קופנהגן מליגת העל הדנית.

## קריירה בינלאומית
ב-31 במאי 2024 ערך וסקאס את הופעת הבכורה שלו בנבחרת מקסיקו, בניצחון 0–1 על נבחרת בוליביה במשחק ידידות.

## תארים
;קרוס אסול
* אליפות מקסיקו (1): 2020/2021 קלאוסורה

## קישורים חיצוניים

## הערות שוליים

קטגוריה:כדורגלנים מקסיקנים
קטגוריה:מגני כדורגל מקסיקנים
קטגוריה:כדורגלני קרוס אסול
קטגוריה:כדורגלני פ.צ. קופנהגן
קטגוריה:כדורגלני נבחרת מקסיקו
קטגוריה:ספורטאים זרים בדנמרק
קטגוריה:מקסיקנים שנולדו ב-2003
קוטל השדים: אימוני ההאשירה

**קוטל השדים: אימוני ההאשירה** (ביפנית: **鬼滅の刃 柱稽古編**, בכתב : **Kimetsu no Yaiba Hashira Geiko-hen**) הוא סרט אנימה יפני משנת 2024, המבוסס על סדרת המאנגה קוטל השדים מאת קויוהארו גוטוגה. עלילה הסרט מהווה המשך ישיר לעלילת העונה השלישית של העיבוד הטלוויזיוני לסדרת המאנגה. הסרט בוים על ידי הרואו סוטוזאקי והוא הופק על ידי חברת Ufotable.

הקרנת הבכורה של הסרט התקיימה ביפן ב-2 בפברואר 2024. הסרט גרף מעל ל-44 מיליון דולרים ברחבי העולם.

## תקציר העלילה
בעקבות אירועי "קוטל השדים: אל כפר נפחי החרב", טנג'ירו קמאדו עובר הכשרה אינטנסיבית תחת הדרכתו של החבר החזק ביותר בקרב קוטלי השדים, האשירה גיומיי הימאג'ימה, במטרה להתחזק ולהפוך להאשירה. במקביל, מלך השדים, מוזאן קיבוצוג'י, שלושת הקיזוקי הנותרים – אקאזה, דומא וקוקושיבו – יוצאים בעקבות נזוקו ומשפחת אוביאשיקי.

## מדבבים

## פסקול
פסקול הסרט הולחן על ידי יוקי קג'יורה וגו שיינה.

## ראו גם
* קוטל השדים: אל כפר נפחי החרב

## קישורים חיצוניים
*  (ביפנית)
*  (באנגלית)

* 

## הערות שוליים

קטגוריה:סרטי אנימה המבוססים על סדרות מאנגה
קטגוריה:סרטי 2024
קטגוריה:סרטי אנימה מ-2024
קטגוריה:סרטים ביפנית
קטגוריה:סרטי פעולה
קטגוריה:סרטי אנימה
חסוס אורוסקו

**חסוס חילברטו אורוסקו צ'יקטה** (בספרדית: **Jesús Gilberto Orozco Chiquete**; נולד ב-19 בפברואר 2002 בספופן שבמקסיקו) הוא כדורגלן מקסיקני המשחק בעמדת הבלם בקבוצת קרוס אסול מליגת העל המקסיקנית ובנבחרת מקסיקו.

## קריירת מועדונים
אורוסקו גדל במחלקת הנוער של גוודלחרה. בעונת  החל לשחק בקבוצת המילואים של המועדון, ובשנת 2021 החל לשחק בקבוצה הראשונה של המועדון במסגרת ליגת העל המקסיקנית.

## קריירה בינלאומית
ב-16 בדצמבר 2023 ערך אורוסקו את הופעת הבכורה שלו בנבחרת מקסיקו, בהפסד 3-2 לנבחרת קולומביה במשחק ידידות.

נכלל בסגל נבחרת מקסיקו לטורניר קופה אמריקה 2024, אך לא שיחק בטורניר.

## קישורים חיצוניים

## הערות שוליים

קטגוריה:כדורגלנים מקסיקנים
קטגוריה:בלמי כדורגל מקסיקנים
קטגוריה:כדורגלני גוודלחרה
קטגוריה:כדורגלני קרוס אסול
קטגוריה:כדורגלני נבחרת מקסיקו
קטגוריה:כדורגלני קופה אמריקה 2024
קטגוריה:כדורגלני גביע הזהב 2025
קטגוריה:מקסיקנים שנולדו ב-2002
דניאל סמית'

**דניאל סמית**' (באנגלית: **Daniel Smith**; 29 באוקטובר 1748 – 16 ביוני 1818) היה מודד, פטריוט אמריקאי במלחמת העצמאות, אשר כיהן פעמיים כחבר הסנאט של ארצות הברית מטנסי.

## ביוגרפיה
סמית' נולד ב-29 באוקטובר 1748 במחוז סטפורד, מושבת וירג'יניה, והיה בנם של הנרי סמית' ושרה אן קרוסבי. הוא למד במכללת ויליאם ומרי בוויליאמסבורג, וירג'יניה. בהיותו מודד, הוא עבר למחוז אוגוסטה, וירג'יניה, ושימש כסגן המודד של המחוז ב-1773. היו בבעלותו עבדים. ב-10 ביוני של אותה שנה הוא התחתן בוושינגטון, וירג'יניה עם שרה מיצ'י (30 בינואר 1755 - 2 באפריל 1831), בתם של ג'ורג' ואליזבת (מיצ'י) מיצ'י.

כקצין מיליציה, הוא עזר להגן על גבול וירג'יניה במהלך מלחמת דנמור והמהפכה האמריקאית. הוא הפך לשריף של מחוז אוגוסטה ב-1780 והוסמך לקולונל במיליציה, והשתתף בקרבות המאוחרים של מלחמת העצמאות, כולל קרבות בית המשפט של גילפורד וקינגס מאונטיין. ב-5 באוקטובר 1781, סמית' מונה ל"עוזר סגן מודד" במחלקה הדרומית של הצבא היבשתי בפיקודו של תומאס האצ'ינס.

בתום המלחמה, סמית' עבר לאזור שנקרא כיום מחוז סאמנר, טנסי, כדי לתבוע את מענק הקרקע עבור שירותו הצבאי. כמודד מחוז, הוא סקר את מה שהפך לאתר של העיר נאשוויל, טנסי. הוא התבלט בענייני המקום ומונה לבריגדיר גנרל במיליציה. הוא היה חבר בוועידת קרוליינה הצפונית משנת 1789 שהצביעה בעד אשרור חוקת ארצות הברית. בשנת 1790, הנשיא ג'ורג' וושינגטון מינה אותו למזכיר (סגן ראשי) של הטריטוריה הדרום-מערבית. סמית' היה חבר בוועידה שכתבה את חוקת מדינת טנסי משנת 1796, שנכנסה לתוקף עם הקמת המדינה ב-1 ביוני 1796. סמית' הכין את המפה הרשמית הראשונה של טנסי.

מאוחר יותר מונה סמית' לחבר הסנאט של ארצות הברית כאשר אנדרו ג'קסון התפטר מתפקיד זה (בפעם הראשונה), וכיהן מ-6 באוקטובר 1798 עד 3 במרץ 1799. מאוחר יותר הוא נבחר לכהונה נוספת בסנאט, וכיהן מ-4 במרץ 1805 עד 31 במרץ 1809, כאשר התפטר וחזר לאחוזתו במחוז סאמנר, Rock Castle בהנדרסונוויל, כשהוא מנהל את האינטרסים החקלאיים והעסקיים שלו עד מותו שם ב-16 ביוני 1818, והוא נקבר בחלקה משפחתית סמוכה.

## קישורים חיצוניים
*
* 

## הערות שוליים

קטגוריה:אמריקאים ילידי וירג'יניה
קטגוריה:בוגרי מכללת ויליאם ומרי
קטגוריה:אמריקאים ממוצא אנגלי
קטגוריה:חברי הסנאט של ארצות הברית מטנסי
קטגוריה:סנאטורים חברי המפלגה הדמוקרטית-רפובליקנית
קטגוריה:אמריקאים שנולדו ב-1748
קטגוריה:אמריקאים שנפטרו ב-1818
מירב אחישר

**מירב אחישר** היא פרופסור במרכז אדמונד ספרא לחקר המוח ELSC: מרכז אינטרדיסציפלינרי לחקר המוח באוניברסיטה העברית שבירושלים, לאחר שנים רבות בהן הייתה במחלקה לפסיכולוגיה באוניברסיטה העברית.

## פעילות מדעית
תחום מחקרה מתמקד בתפישה ולמידה תפישתית באוכלוסייה הכללית ובאוכלוסיות מיוחדות כמו אנשים על הספקטרום האוטיסטי ודיסלקטים.

### תאוריית ההירארכיות ההפוכות (Reverse Hierarchy Theory)
בשיתוף עם שאול הוכשטיין, היא פיתחה תאוריית תפישה ולמידה תפישתית בשם תאוריית ההירארכיות ההפוכות (Reverse Hierarchy Theory): תאוריה זו שינתה את החשיבה המסורתית שתפישה (החוויה המודעת שנוצרת במוח בתגובה לגירויים חיצוניים) תחילתה בעיבוד הראייתי המוקדם, ולכן אנו רואים במהירות תכונות ראייתיות בולטות (כמו קו באוריינטציה חריגה שמעובדת כבר בשלבים מוקדמים של העיבוד הראייתי) ואילו זיהוי אובייקטים אנו תופשים מאוחר יותר. תאוריית ההירארכיות ההפוכות מבדילה בין כיוון עיבוד הגרוי הראייתי (מהפריפריה למרכז) לבין כיוון החוויה התפישתית - שהוא הפוך. החוויה הראשונית מבוססת על אזורי עיבוד גבוהים שהפעלתם משמעה תפיסת אובייקטים, ואילו גישה מודעת לרכיבים דורשת זמן רב יותר של חיפוש לאחור בהירארכית העיבוד הראייתית. תאוריה זו החלה בתאוריית למידה תפישתית (שכיוונה אף הוא מאזורים גבוהים לנמוכים) והורחבה לקשב ותפישה ראייתית ושמיעתית. האוריה זו נעשתה התאוריה הרווחת.

בניתוח חישובי של למידת מיומנויות באוכלוסיות עם קשיים ספציפיים היא מצאה שדינמיקת למידת הגרויים הסביבתיים שונה בדיסלקסיה ובאוטיזם מהדינמיקה באוכלוסייה הכללית. בדיסלקסיה - יש דעיכה מהירה של הזיכרון התפישתי, ואילו באוטיזם השוני הפוך - כשהסביבה משתנה יש עדכון איטי (slow update) של תוכניות וציפיות.

כחברה בוועדה המייעצת של פרויקט שמטרתו פיתוח שיטות לאימון קוגניטיבי ושימור תפקודי המוח לאורך החיים ובמיוחד בזיקנה, היא עוסקת בגיבוש תהליכי עבודה ואימון.

### פרס ERC
אחישר זכתה במענק של המועצה האירופאית למחקר ERC על פיתוח מודל נוירו-חישובי שמסביר הצלחה וכישלון ברכישת יכולות תקשורת. המענק מדגיש את חשיבות תרומתה המדעית בתחום.

בשנת 2006 זכתה בפרס מיכאל ברונו לפסיכולוגיה.

### מחקרים
מחקר שביצעה מצא הבדלים מהותיים בין דיסלקטים ואנשים על הרצף האוטיסטי, כולל חוזקות ייחודיות לכל קבוצה. לדוגמה, בעוד שדיסלקטים טובים בזכירת חוויות אחרונות, אנשים על הרצף האוטיסטי מצטיינים בזכירת חוויות מצטברות לאורך זמן.

במרכז אדמונד ולילי ספרא לחקר מדעי המוח באוניברסיטה העברית בירושלים, עומדת אחישר בראש קבוצה המנסה לאפיין את בעיית הליבה באוטיזם. האפיון הזה הוביל אותה למסקנה שלאוטיסטים יש בעיה של איטיות הסתגלות - שימוש בהקשר כדי לשנות התנהגות. כאשר יש שינוי בסביבתם, הם איטיים בעדכון ההתנהגות שלהם בהתאם, וזה מתבטא בבעיות מוטוריות ובהתנהלות במרחב. כיום לא ידוע עדיין מאיזה חלק של המוח מגיעה האיטיות הזו. פרופ' אחישר מנסה למצוא ולאפיין באמצעות הדמיות את אזורי המוח בהם נעשים העדכונים הללו, כדי שכך נוכל לתת יד מכוונת מדויקת יותר לטיפולים.

במחקר אחר מסבירה אלישר:

## לקריאה נוספת
The reverse hierarchy theory of visual perceptual learning

## קישורים חיצוניים

## הערות שוליים

קטגוריה:פסיכולוגיות ישראליות
קטגוריה:זוכות פרס ברונו
קטגוריה:זוכי פרס ברונו
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
אלכסיס גוטיירס

**אלכסיס הסאל גוטיירס טורס** (בספרדית: **Alexis Hazael Gutiérrez Torres**; נולד ב-26 בפברואר 2000 בלאון שבמקסיקו) הוא כדורגלן מקסיקני המשחק בעמדת הקשר ההתקפי בקבוצת קלוב אמריקה מליגת העל המקסיקנית ובנבחרת מקסיקו.

## קריירת מועדונים
גוטיירס גדל במחלקת הנוער של גוודלחרה, ובשנת 2019 הצטרף למחלקת הנוער של קרוס אסול. בשנת 2019 החל לשחק בקבוצה הבוגרת של המועדון במסגרת ליגת העל המקסיקנית. בשנת 2022 הושאל לטפאטיו, קבוצת המילואים של גוודלחרה.

## קריירה בינלאומית
ב-19 בנובמבר ערך גוטיירס את הופעת הבכורה שלו בנבחרת מקסיקו, בניצחון 0–4 על נבחרת הונדורס במסגרת ליגת האומות של CONCACAF לעונת .

## תארים
;קרוס אסול
* אליפות מקסיקו (1): 2020/2021 קלאוסורה
* הגביע המקסיקני (1): 2018/2019

## קישורים חיצוניים

## הערות שוליים

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:כדורגלני קרוס אסול
קטגוריה:כדורגלני קלוב אמריקה
קטגוריה:כדורגלני נבחרת מקסיקו
קטגוריה:מקסיקנים שנולדו ב-2000
טראוויס מוטיאבה

**ג'מאל טראוויס מוטיאבה** (באנגלית: **Jamal Travis Mutyaba**; נולד ב-7 באוגוסט 2005 בננסאנה שבאוגנדה) הוא כדורגלן אוגנדי המשחק בעמדת קשר הכנף בקבוצת ז'ירונדן דה בורדו מהליגה הצרפתית הרביעית ובנבחרת אוגנדה.

## קריירת מועדונים
מוטיאבה גדל במחלקת הנוער של וייפרס, ובאוגוסט 2021 חתם על חוזה לשלוש שנים בווילה מליגת העל האוגנדית. ב-30 בינואר 2024 הושאל מוטיאבה לא-זמאלכ מליגת העל המצרית, ובסך הכל ערך תשע הופעות ליגה במדי המועדון.

ב-2 באוקטובר 2024 חתם בז'ירונדן דה בורדו מהליגה הצרפתית הרביעית.

## קריירה בינלאומית
ב-9 בדצמבר 2021 ערך מוטיאבה את הופעת הבכורה שלו בנבחרת אוגנדה, בניצחון 2-0 על נבחרת טנזניה במשחק ידידות.

נכלל בסגל הנבחרת לטורניר גביע אפריקה לאומות 2025.

## תארים
;א-זמאלכ
* גביע הקונפדרציה האפריקאי (1): 2023/2024

## קישורים חיצוניים

## הערות שוליים

קטגוריה:כדורגלנים אוגנדים
קטגוריה:קשרי כדורגל אוגנדים
קטגוריה:כדורגלני א-זמאלכ
קטגוריה:כדורגלני בורדו
קטגוריה:כדורגלני נבחרת אוגנדה
קטגוריה:כדורגלני גביע אפריקה לאומות 2025
קטגוריה:ספורטאים זרים במצרים
קטגוריה:ספורטאים זרים בצרפת
קטגוריה:אוגנדים שנולדו ב-2005
רצח צבי קוגן

**רצח הרב צבי קוגן** התרחש בנובמבר 2024, כאשר שלושה מחבלים אוזבקים חטפו ורצחו את קוגן, אזרח ישראלי–מולדובי, שליח חב"ד באיחוד האמירויות הערביות. על פי החשד, הרוצחים פעלו בשליחות איראן, נמלטו לטורקיה לאחר המעשה ונתפסו. השלושה הובאו לאיחוד האמירויות ומספר חודשים לאחר מכן נידונו למוות.

## רקע
הרב צבי קוגן, אזרח ישראלי־מולדובי בן 28, שימש כעוזרו של הרב הראשי לקהילה היהודית באיחוד האמירויות, לוי דוכמן. במסגרת תפקידו ניהל קוגן סופרמרקט כשר ששירת את הקהילה היהודית בדובאי, והיה דמות מרכזית בחיי הקהילה המקומית. קודם לכן שירת בצה"ל כלוחם בחטיבת גבעתי. רבקי, אשתו של קוגן, היא אזרחית אמריקאית שחייתה עמו באיחוד האמירויות ואחייניתו של הרב גבריאל הולצברג, שנרצח במתקפת הטרור במומבאי ב-2008.

## האירוע
ביום חמישי, 21 בנובמבר 2024, נעלמו עקבותיו של קוגן לאחר שיצא למספר פגישות מתוכננות. הוא לא הגיע לפגישות שתוכננו לו בהמשך היום. בעקבות זאת פנתה אשתו לקצין הביטחון של בית חב"ד, שדיווח לרשויות המקומיות. תלונות הוגשו למשטרת דובאי ולמשטרת אבו דאבי עוד באותו יום, אך אלה לא ייחסו להן חשיבות. באותו היום קיבל רכבו דו"ח על מהירות מופרזת בדרכו לעומאן, ועל פי דיווחים, הוא נראה לאחרונה במרחק של כשעה וחצי מדובאי. עם פרסום הידיעה על היעלמותו, נפתחה חקירה אינטנסיבית באמירויות, בשיתוף גופי המודיעין והביטחון הישראליים.

בבוקר יום ראשון, 24 בנובמבר 2024, אותרה גופתו בעיר אל-עין שבאיחוד האמירויות, במרחק שעה וחצי מדובאי. על פי החשד, קוגן נחטף ונרצח בידי חוליה אוזבקית בשליחות איראן. הגופה נמצאה עם סימני אלימות, וברכבו אותרו עדויות למאבק.

קוגן הובא לקבורה בהר הזיתים. באפריל 2025 נולדה בתו.

בתגובה לאירוע, הודיעו ג'ארד קושנר, חתנו ויועצו של נשיא ארצות הברית הנבחר דונלד טראמפ, וכן אחיו ג'ושוע קושנר, על תרומה משותפת בסך שני מיליון דולר לחב"ד איחוד האמירויות.

## הרוצחים
בערב אותו היום דווח כי שלושת חברי חוליה נתפסו. פורסם שחלק מחברי החוליה נמלטו לטורקיה, ופורסמה גם הערכה שהרוצחים לא פעלו בשליחות איראן. סוכנות הידיעות האיראנית נור טענה כי איראן אינה אחראית לרצח. כמו כן היא התייחסה אל קוגן כאל "רב צבאי ציוני" המשתייך ל"תנועת חב"ד הקיצונית התומכת במשטר הציוני".

למחרת פרסם משרד הפנים של דובאי את שמות הרוצחים: אולימפי טוהירוביץ' ומחמוד ג'ון עבד א-רחים (בני 28), ועזיז-בק קמילוביץ' (בן 33). שלושתם אזרחי אוזבקיסטן. לפי פרסומים בתקשורת, השלושה נמלטו לטורקיה, ושם נעצרו והוסגרו לאיחוד האמירויות. במרץ 2025 נגזר דינם של הרוצחים לעונש מוות. נאשם נוסף נידון למאסר עולם.

## ראו גם
* ג'משיד שארמהד – עיתונאי מתנגד משטר איראני שנחטף מדובאי
* יהדות איחוד האמירויות הערביות
* לוי דוכמן

## קישורים חיצוניים
* אתר ההנצחה לזכר הרב קוגן

* TIA GOLDENBERG and JON GAMBRELL, Israel says rabbi who went missing in the UAE was killed, Associated Press, November 24, 2024


## הערות שוליים

קטגוריה:חטיפות
קטגוריה:פעולות טרור ב-2024
קטגוריה:פיגועי טרור במהלך מלחמת חרבות ברזל
קטגוריה:פיגועים נגד ישראלים בחוץ לארץ
קטגוריה:איחוד האמירויות הערביות: היסטוריה
קטגוריה:פיגועים נגד יהודים בחוץ לארץ
קטגוריה:דובאי
קטגוריה:טרור איראני
קטגוריה:לוחמי חטיבת גבעתי
קטגוריה:חללי טרור ישראלים לפי אירועי רצח
גליה סודרי

**גליה סודרי** (נולדה ב-10 בפברואר 1970) היא שחקנית קולנוע וטלוויזיה ישראלית.

## ביוגרפיה
סודרי למדה בסמינר הקיבוצים מסלול B.E.D חינוך ותיאטרון, ומסלול הוראה לתיכונים חינוך תיאטרון ובימוי. סודרי גם למדה בטורונטו Canadian Actor Lab Downward Dog Yoga Training Teacher, ובבית צבי אומניות הבמה בוגרת, משחק מול מצלמה אצל רות דייכס ואמיר אוריין, וגם למדה בניסן נתיב מכינה לנוער.

## קריירה
### בטלוויזיה ובקולנוע

בשנת 1995 השתתפה בפרסומת של שפתון של הלנה רובינשטיין.

בשנים 1995–1996 השתתפה באופרת הסבון של ערוץ 2 "רמת אביב גימל" גילמה את דמותה של רונית שני.

בשנת 1997 שיחקה בסדרת הטלוויזיה "כחול עמוק" בתפקיד גליה בוארון. באותה השנה גם הצטלמה לשער ראשי בעיתון "לאשה". 

בשנת 1998 התארחה בעונה הראשונה של הסדרה הקומית של ערוץ 2 "שמש" גילמה את שושי. באותה השנה גם שיחקה בתפקיד ראשי בסרט "סודות משפחה" גילמה את ריבי המבוגרת.

בשנת 2000 השתתפה בסדרת דרמת הפשע של ערוץ 2 "זינזאנה" בתפקיד מימי סודרי. באותה השנה גם שיחקה בתפקיד ראשי בסרט האמריקאי "Delta Force One" בתפקיד סוניה.

בשנת 2001 התארחה בסדרה הקומית של ערוץ 2 "החיים זה לא הכל" בתפקיד מלבישה.

בשנת 2004 שיחקה בסדרת הטלוויזיה "שלווה" בתור פציינטית. באותה השנה הופיעה בסדרת הטלוויזיה "אשליות".

בשנת 2021 שיחקה בסרט האמריקאי "Halav" בתפקיד נילי.

סודרי השתתפה גם בכמה פרסומות בניהן "בית ספר לאחיות", "בזק", "רבלון", "פלאפון", "דפי זהב", ו"לשכת המסחר והתעשייה" - תעסוקה מגוונת.

### בתיאטרון

בשנת 1995 שיחקה בתפקיד ראשי בתיאטרון באר שבע לצידו של זאב רווח בהצגה "אשת האופה", בתפקיד אורלי, אשת האופה.

בבית ליסין "סיפורו של זרע", במאי חנוך רוזן, בתפקיד הבלתי מושגת.

בהתיאטרון הקאמרי "קומדיה של טעויות קורטיזנה" במאי עמרי ניצן.

## קישורים חיצוניים

*גליה סודרי, באתר ספר הקולנוע הישראלי
*

## הערות שוליים

קטגוריה:שחקניות ישראליות
קטגוריה:שחקניות קולנוע וטלוויזיה ישראליות
קטגוריה:בוגרות סמינר הקיבוצים: הוראה ובימוי תיאטרון
קטגוריה:בוגרי סמינר הקיבוצים: הוראה ובימוי תיאטרון
קטגוריה:ישראליות שנולדו ב-1970
קטגוריה:ישראלים שנולדו ב-1970
ישיבת בני עקיבא בית יהודה

**ישיבת בני עקיבא בית יהודה כפר מימון** היא ישיבה תיכונית השייכת למרכז ישיבות ואולפנות בני עקיבא השוכנת בכפר מימון, בנגב המערבי.

## תולדות הישיבה
הישיבה הוקמה באלול ה'תשכ"ב על ידי הרב שבתי זליקוביץ והרב יוסי שטרן (שריד), שניהם ר"מים בישיבה החקלאית בכפר הרא"ה. הרב יהודה לייב הכהן פישמן מימון (שעל שמו נקרא כפר מימון) תמך ביוזמה עוד בטרם הוקמה הישיבה וחתם על מכתבים לידידיו בחו"ל בקריאה לסיוע כספי לישיבה. זמן קצר לאחר מכן נפטר הרב מימון, והוחלט לקרוא לישיבה "בית יהודה" על שמו. מזכירו של הרב מימון, יהודה שפיגל, הועמד בראשות עמותת הישיבה, וכך נקשר שמה ב"פרשת תל גיבורים" שבמרכזה עמד שפיגל, אשר נטען כי כחלק מפרשת השוחד הובטחה תרומה להקמת מבנים לישיבה על ידי השר יצחק רפאל. אנשי הישיבה והמושב הכחישו כי הישיבה מעורבת בפרשת השחיתות.

בראשיתה, מנתה הישיבה 19 תלמידים מיישובי הסביבה, ותנאי המחיה בישיבה היו דחוקים, אולם התפתחה במהירות. בשנותיה הראשונות עמד בראשות הישיבה מייסדה הרב יוסי שריד. בשנת ה'תשכ"ד החל לכהן כרב מושב כפר מימון הרב יעקב אריאל, והוא התמנה לראש הישיבה למשך כ-20 שנה. ב-1974 הזמין הרב אריאל את הרב יצחק לוי להקים חטיבת ביניים לישיבה. לאחר פרישת הרב אריאל מראשות הישיבה, התבקש על ידי הרב משה צבי נריה להחליפו בתפקיד ראש הישיבה, שאותו נשא עד לכניסתו לפוליטיקה בשנת 1986. בשנות ה-90 כיהן הרב שמעון אמור כראש הישיבה. בעשור השני של המאה ה-21 הקים הרב שמחה אקשטיין (עד אז, ר"מ בישיבת אפיקי דעת בשדרות) ישיבה תיכונית תורנית במתחם הישיבה. לאחר כמה שנים התמזגו שני המוסדות והרב אקשטיין הועמד בראשות הישיבה.

בשנת 2023, עם חגיגות 61 שנים להקמת הישיבה, נחנכה בישיבה פנימייה ממוגנת.

## בוגרי הישיבה
ראו רשימת בוגרי הישיבה שיש ערך אודותיהם בוויקיפדיה העברית.

## קישורים חיצוניים
* 
* 
* 

## הערות שוליים

*
בית יהודה
בית יהודה
קטגוריה:מועצה אזורית שדות נגב
ג'סי וורטון

**ג'סי וורטון** (באנגלית: **Jesse Wharton**; 29 ביולי 1782 – 22 ביולי 1833) היה עורך דין שייצג לזמן קצר את טנסי בשני בתי הקונגרס.

## ביוגרפיה
וורטון נולד ב-29 ביולי 1782 בקובסוויל, מחוז אלבמארל, וירג'יניה. הוא למד משפטים בקולג' דיקינסון, התקבל ללשכת עורכי הדין בווירג'יניה ועסק בכך במחוז אלבמארל. הוא נישא למרי "פולי" פיליפס (6 בספטמבר 1786 - 11 באפריל 1813), בתם של ג'וזף פיליפס הבן ומילברי הורן, ב-20 באפריל 1804, במחוז דייווידסון, טנסי. נולדו להם חמישה ילדים: ג'ון אוברטון, ג'וזף פיליפס, רודה אן, שרה אנג'לינה ומרי פיליפס. מרי מתה בגיל 26. לוורטון היו גם חמישה ילדים עם אשתו השנייה, בת דודתו, אליזבת אוסטון רייס, מווירג'יניה.

לאחר שעבר לטנסי, וורטון נבחר כדמוקרטי-רפובליקני לקונגרס העשירי כחבר בית הנבחרים של ארצות הברית, וכיהן מ-4 במרץ 1807 עד 3 במרץ 1809. הוא מונה לסנאט של ארצות הברית כדי למלא את המושב שהתפנה כתוצאה מהתפטרותו של ג'ורג' וו. קמפבל וכיהן מ-17 במרץ 1814 עד 10 באוקטובר 1815, אז נבחר מחליף. לאחר מכן חזר לעסקי עריכת הדין שלו. בשנת 1832 הוא מונה לוועד המבקרים של האקדמיה הצבאית של ארצות הברית.

וורטון מת בנאשוויל, טנסי, ב-22 ביולי 1833, שבוע לפני יום הולדתו החמישים ואחת. הוא נקבר בבית העלמין בהר הזיתים. נכדו, וורטון ג'קסון גרין היה חבר קונגרס אמריקאי מקרוליינה הצפונית.

## קישורים חיצוניים
* 
* 

## הערות שוליים

קטגוריה:אמריקאים ילידי וירג'יניה
קטגוריה:בוגרי מכללת דיקינסון
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי בית הנבחרים של ארצות הברית מטנסי
קטגוריה:סנאטורים חברי המפלגה הדמוקרטית-רפובליקנית
קטגוריה:חברי הסנאט של ארצות הברית מטנסי
קטגוריה:אמריקאים שנולדו ב-1782
קטגוריה:אמריקאים שנפטרו ב-1833
ג'נקין וייטסייד

**ג'נקין וייטסייד** (באנגלית: **Jenkin Whiteside**; 1772 – 25 בספטמבר 1822) היה עורך דין שכיהן כחבר הסנאט של ארצות הברית מטעם מדינת  טנסי בין השנים 1809–1811.

## ביוגרפיה
ג'נקין וייטסייד נולד ב-1772 בלנקסטר, פרובינציית פנסילבניה. אביו, תומאס וייטסייד (1742–1823), נולד במחוז טיירון שבאלסטר והתיישב בפרובינציית פנסילבניה. ג'נקין וייטסייד למד משפטים בפנסילבניה והתקבל ללשכת עורכי הדין שם. עבר לנוקסוויל, טנסי, הוא החל לעסוק שם בעריכת הדין, וב-1801 וב-1802 שימש כנציב נוקסוויל.

בשנת 1809, הוא נבחר על ידי האספה הכללית של טנסי במקום דניאל סמית', שהתפטר מהסנאט של ארצות הברית, וכיהן עד להתפטרותו שלו ב-8 באוקטובר 1811, אז חידש את עיסוקו בעריכת הדין. כסנאטור החליף אותו ג'ורג' וו. קמפבל.

הוא מת בנאשוויל שבטנסי ב-25 בספטמבר 1822 ונקבר בקולומביה, טנסי.

## קישורים חיצוניים
*
* 

קטגוריה:אמריקאים ילידי פנסילבניה
קטגוריה:חברי הסנאט של ארצות הברית מטנסי
קטגוריה:סנאטורים חברי המפלגה הדמוקרטית-רפובליקנית
קטגוריה:אמריקאים שנולדו ב-1772
קטגוריה:אמריקאים שנפטרו ב-1822
אמהות לא אוגרות

**אמהות לא אוגרות** הוא מיזם חברתי למסירת ציוד, המבוסס על כלכלה מעגלית, במטרה לצמצם צריכה ולחסוך במשאבים. במסגרת המיזם פועלות מאות קבוצות וואטסאפ ופייסבוק המאגדות בישראל ובקהילות ישראליות בחו"ל למעלה מ-140,000 נשים. בעקבות הצלחת המיזם הווירטואלי נפתחו במסגרתו גם ארבע חנויות פיזיות בירושלים, ונערכים ירידי קח-תן בשיתוף פעולה עם עיריות ומועצות מקומיות ברחבי הארץ.
על פי הערכה, חברות הקהילה חוסכות 82 מיליון ש"ח בשנה ומחליפות ביניהן כ-3 מיליון מוצרים בשנה.

## היסטוריה
המיזם התחיל בשנת 2018 כקבוצת וואטסאפ שפתחה תמר מייבום עבור חברותיה לשכונה בירושלים. ב-2024 מנה המיזם למעלה מ-200 קבוצות וואטסאפ לצד קבוצות ועמודי פייסבוק. כל אחת מהקבוצות מנוהלת על ידי מנהלת מקומית, ברוח המיזם. בשנת 2024 התרחב המיזם גם לקהלים נוספים דוגמת "נערות לא אוגרות", "בית ספר לא אוגר", ונפתחו קבוצות מחוץ לישראל, בקהילות יהודיות באירופה.

המיזם מעודד צמצום צריכה ושימוש חוזר בציוד, מוביל לשינויים בדפוסי הצריכה של המשתתפות, לצד סולידריות נשית, שיתוף ועזרה הדדית. הקבוצות משמשות כר לקשרי גומלין, פונקציונלית וחברתית. עם העלייה בפופולריות של הקבוצות השונות נעשה בהן גם שימוש לקידום קמפיינים לגילוי מוקדם של סרטן השד, ולמאבק באלימות במשפחה בשיתוף פורום מיכל סלה.

במהלך מלחמת חרבות ברזל המיזם סייע לשנע ציוד חיוני למפונים ולאנשי מילואים, לארגן אירועים קהילתיים לחיזוק החוסן, ולגייס 900 אלף ש"ח עבור משפחתה של נדיה סוקולנקו שנרצחה בפיגוע ירי ביפו.

## קישורים חיצוניים

* 

* 
* 
* 
* 
* 

## הערות שוליים

קטגוריה:כלכלה סביבתית
קטגוריה:מיזמים חברתיים
קטגוריה:ישראל: ארגונים להגנת הסביבה
גנדלף (מוזיקאי)

**גנדלף** (בגרמנית: Gandalf; נולד בשם היינץ שטרובל ב-14 בדצמבר 1952) הוא מלחין ניו אייג' אוסטרי. הוא מנגן במגוון רחב של כלים, כולל גיטרה, קלידים, סינתיסייזר וסיטאר. הוא כולל צלילים אלקטרוניים במוזיקה שלו.

את אלבומו הראשון "Journey to an Imaginary Land" הוציא ב-17 במרץ 1981, ואת אלבומו השני, "Visions", כמעט שנה לאחר מכן, ב-16 במרץ 1982. הוא הפך לאחד המוזיקאים הבינלאומיים המוכשרים ביותר באוסטריה.

## רקע
בגיל 14 לימד את עצמו לראשונה לנגן בגיטרה כאוטודידקט, ובגיל 24 לימד את עצמו לנגן בפסנתר. בשנות ה-70 ניגן לראשונה בלהקות רוק מתקדם שונות. באותו זמן, לגנדלף כבר היו שאיפות מוזיקליות משלו, אבל הוא לא יכול היה להגשים אותם עם להקה קונבנציונלית. באמצע שנות ה-70 החל להפיק הקלטות משלו באולפן הביתי הקטן שלו, כאשר הוא מנגן בכל הכלים בעצמו. אלבום הבכורה שלו *"מסע לארץ דמיונית*" יצא בשנת 1981.

בהשראת קריאת טולקין, שטרובל השתמש גם בשם הבדוי "גנדלף" מאז תחילת שנות השמונים.

גנדלף היה בתחילה נציג טיפוסי של מוזיקת העידן החדש האלקטרונית. הפקותיו הופצו בתחילה בעיקר מחוץ לאוסטריה והוא נסע למדינות רבות, כולל הודו וברזיל. בארצות הברית, המוזיקה שלו הושמעה באופן קבוע בתחנות רדיו רבות. מאז תחילת שנות ה-2000 הוא ניתק את עצמו יותר ויותר ממוזיקה אלקטרונית והסתמך יותר ויותר על כלים אקוסטיים. מאז 2003, רבים מאלבומיו יצאו בלייבל הקליפורני RealMusic.

גנדלף מנגן בעצמו על כלים רבים ושונים (גיטרות אקוסטיות וחשמליות, סיטאר, סאז, צ'ארנגו, בוזוקי, בלאפון (קסילופון אפריקאי), פסנתר, סינתיסייזר, קלידים שונים וכלי הקשה). מוזיקאים נוספים שתרמו או תורמים לאלבומיו או להופעותיו החיות: פיטר אסכנברנר (חליל), אמילי בורידג' (צ'לו), מריק הילמר (צ'לו), כריסטיאן שטרובל (כלי הקשה).

בינואר 2013, לרגל יום הולדתו ה-60, הוענקה לגנדלף "מדליית זהב של כבוד" של עיריית פרסבאום על שירותיו לעיריית פרסבאום ולאזור של יערות וינה.

## דיסקוגרפיה
### אלבומי אולפן
* 1981 - מסע לארץ דמיונית
* 1982 - חזיונות
* 1983 - לאופק אחר
* 1983 - יותר מסתם שחף
* 1984 - תיאטרון הקסמים
* 1985 - סיפור מממלכה נשכחת
* 1987 - המחזה האוניברסלי
* 1987 - פנטזיה
* 1987 - ממקור לים
* 1989 - כוח בלתי נראה
* 1990 - מבוך (פסקול)
* 1990 - נופים סימפוניים
* 1992 - גלריית החלומות (סטיב האקט)
* 1992 - אבני החוכמה
* 1994 - לילדי ילדינו
* 1994 - צבעי כדור הארץ
* 1995 - הדים מחלומות עתיקים
* 1996 - הניצוץ (עם גלדריאל)
* 1996 - שערים למציאות סודית
* 1997 - ברקאיה: עצים חיי מים
* 1999 - אל האור
* 1999 - סמסרה
* 2000 - Visions 2001 (CD1: בהשראת טולקין, שר הטבעות. CD2: אוסף "20 Years Gandalf: Rare &; Precious Pieces")
* 2002 - מעיין הסודות
* 2003 - בין הארץ לשמיים
* 2004 - צבעים של שחר חדש
* 2005 - Der Prophet
* 2006 - הנהר הקדוש
* 2007 - ארץ הלוטוס
* 2009 - מקלט
* 2011 - Earthsong ו-Stardance
* 2013 - Dreamweaver
* 2014 - הנביא - מהדורה אינסטרומנטלית (מוזיקה בהשראת כליל ג'ובראן)
* 2014 - מסגרת אחר מסגרת
* 2016 - הכל אחד - אחד זה הכל
* 2020 - שרי הסודית
* 2023 - Eartheana

## קישורים חיצוניים

* 

## הערות שוליים

2024 11
קטגוריה:מוזיקאים אוסטרים
קטגוריה:אמני מוזיקה אלקטרונית
קטגוריה:אוסטרים שנולדו ב-1952
וורטון ג'קסון גרין

**וורטון ג'קסון גרין** (באנגלית: **Wharton Jackson Green**; 28 בפברואר 1831 – 6 באוגוסט 1910) היה פוליטיקאי אמריקאי שכיהן כחבר בית הנבחרים של ארצות הברית מקרוליינה הצפונית וכקצין בצבא הקונפדרציה במהלך מלחמת האזרחים האמריקנית.

## ביוגרפיה
גרין נולד ב-28 בפברואר 1831 בסנט מרקס שבטריטוריית פלורידה, והתחנך על ידי מורים פרטיים. הוא למד בג'ורג'טאון קולג', באקדמיית לאבג'וי בראלי, קרוליינה הצפונית, ובאקדמיה הצבאית של ארצות הברית, וסט פוינט, ניו יורק, אך נשר. לאחר מכן למד משפטים באוניברסיטת וירג'יניה בשארלוטסוויל ובאוניברסיטת קמברלנד, לבנון, טנסי. הוא התקבל ללשכת עורכי הדין ב-1854 והחל לעסוק בכך בוושינגטון הבירה, וב-1859 עבר לעסוק בחקלאות במטע שלו "אזמרלדה" במחוז וורן שבקרוליינה הצפונית.
ימין|ממוזער|200x200 פיקסלים| מכתב לגברת וורטון ג'יי גרין בחתימת הדואר ריצ'מונד, וירג'יניה, 27 בספטמבר 1864
במהלך מלחמת האזרחים, התגייס גרין לצבא הקונפדרציה ב-1861 ועלה בסולם הדרגות ללוטננט קולונל של רגימנט קרוליינה הצפונית השני. לאחר מכן שירת במטהו של בריגדיר גנרל ג'וניוס דניאל. גרין נפצע ונלקח בשבי בקרב גטיסברג ביולי 1863. את שארית המלחמה בילה במחנה השבויים באי ג'ונסון.

לאחר המלחמה, התיישב ב"טוקאי ויניארד", ליד פאייטוויל, קרוליינה הצפונית, והתעניין בגידול גפנים. הוא היה ציר לוועידות הלאומיות הדמוקרטיות ב-1868, 1872, 1876 ו-1888. גרין היה הנשיא הראשון של אגודת החיילים והמלחים בקונפדרציה בקרוליינה הצפונית.

כשנכנס לפוליטיקה, נבחר כדמוקרטי לבית הנבחרים של ארצות הברית לקונגרסים ה-48 וה-49, וכיהן מ-4 במרץ 1883 עד 3 במרץ 1887. הוא נכשל בניסיונו להיבחר מחדש ב-1886 ופרש מהשירות הציבורי. לאחר מכן הקדיש את זמנו לטיפוח הכרם שלו ולעיסוקים ספרותיים. הוא כתב את האוטוביוגרפיה שלו, "Recollections and Reflections: An Auto of Half a Century and More", ב-1906.

וורטון גרין מת ב"טוקאי", ליד פאייטוויל, קרוליינה הצפונית ב-6 באוגוסט 1910. הוא נקבר בבית הקברות קרוס קריק בעיירה.

הוא היה בנו של גנרל המהפכה הטקסנית תומאס ג'פרסון גרין, נכדו של הסנאטור האמריקני ג'סי וורטון, ובן דודו של גנרל הקונפדרציה מט רנסום.

אחת מבנותיו של גרין, שרה, נישאה לתעשיין העשיר פמברוק ג'ונס מווילמינגטון, קרוליינה הצפונית, ב-1884. בעזרת חברם הקרוב, אספן האמנות ונשיא הרכבת הנרי וולטרס, הם יצרו סגנון חיים שלטענתם הפך אותם למודלים לאמירה, "לשמור על קשר עם הג'ונס". הם שמרו על מגורים מפוארים בניופורט ובניו יורק. אחוזת הגנים שרה גרין ג'ונס שהוקמה בווילמינגטון עדיין קיימת וידועה בשם Airlie Gardens.

## קישורים חיצוניים
*
* 

## הערות שוליים

קטגוריה:אמריקאים ילידי פלורידה
קטגוריה:בוגרי האקדמיה הצבאית של ארצות הברית
קטגוריה:אנשי צבא הקונפדרציה
קטגוריה:חברי בית הנבחרים של ארצות הברית מקרוליינה הצפונית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1831
קטגוריה:אמריקאים שנפטרו ב-1910
דאפאנקוטה

**דאפאנקוטה** (בטמילית: **டப்பாங் கூத்து**) או **קוטה** הוא ז'אנר מוזיקלי וז'אנר מחול טמילי. ז'אנר זה מבוסס על מוזיקת טנמאר והז'אנרים המוזיקליים גאנה  וקוטה ביטס, עם דגש על כלי הקשה, בעיקר טמאטה, פארי , תופי דף ואורומי , ולעיתים גם על כלי נשיפה, כמו נדאסווראם . ז'אנר זה מופיע רבות במוזיקת סרטים מדרום הודו וטמיל נאדו.

חתימת הזמן  של יצירות מהז'אנר היא בדרך כלל 6/8.

בניגוד לריקודים הודים קלאסיים כמו בהרטאנאטיאם  או קתקאלי, לדאפאנקוטה אין צעדים מובנים וחוזרים על עצמם ורקדנים אינם לומדים אותם דרך שיעורי ריקוד רשמיים. הוא חולק את הדגש שלו על כלי הקשה עם ריקודי עם ישנים יותר של טמיל נאדו, כמו קוממי  וקולאטם .

## הערות שוליים

קטגוריה:טמיל נאדו
דוהורי

**דוהורי** (בנפאלית: **दोहोरी**; באופן מילולי: "הלוך ושוב") הוא ז'אנר מוזיקלי נפאלי המושרה בדרך כלל על ידי שתי קבוצות, קבוצה גברית וקבוצה נשית, אם כי צורות אחרות של קבוצות קיימות (כמו שתי קבוצות גבריות, שתי קבוצות נשיות ושתי קבוצות מעורבות). השירים, שבנויים במבנה דומה לקריאה ותגובה, עם משפט שחוזר על עצמו, מופקים באופן שיתופי, ומערבים אנשים רבים בהפקתם. השירים מהז'אנר מתעסקים בדרך כלל באהבה, טרגדיה, חברה, פוליטיקה והתפתחות.

כמו כל שירי העם הנפאליים, מקורו של הז'אנר הוא מהאזורים הכפריים של נפאל. ז'אנר זה פופולרי בקרב האוכלוסייה הנפאלית בממלכה המאוחדת, ארצות הברית ובחריין. שתי הקבוצות שרות זו מול זו, והן מאלתרות מוזיקלית עד שלאחת מהקבוצות יימאס. יש הטוענים כי היו שירים שנמשכו מעבר לשבוע.

## הערות שוליים

קטגוריה:נפאל: תרבות
ברוך כהנא (פסיכולוג)

**ברוך כהנא** (נולד ב-1958) הוא פסיכולוג קליני ישראלי. ממייסדי מכון רוטנברג לפסיכולוגיה יהודית. מרצה במכללת הרצוג ובבית הספר לעבודה סוציאלית באוניברסיטה העברית בירושלים. 

## קורות חיים
כהנא נולד ב-1958. הוא מחזיק בתואר שני בפסיכולוגיה קלינית מאוניברסיטת בר-אילן ובתואר שלישי מהאוניברסיטה העברית בירושלים שאותו קיבל בשנת 2004. ההכשרה המעשית שלו עשה במכון סאמיט בירושלים. עבודת הדוקטורט שלו היא "השבירה והתקון כפרדיגמה לפסיכופתולוגיה ולפסיכותרפיה" בהנחיית פרופ' מרדכי רוטנברג. הטענה המרכזית של כהנא בעבודה זו היא כי הגישה החסידות מספקת תרומה הומנית יותר להתמודדות במשברים, ביחס לפסיכיאטריה המודרנית.

כהנא הוא פסיכולוג קליני, ממייסדי מכון רוטנברג לפסיכולוגיה יהודית. חבר המכון הישראלי לפסיכולוגיה יונגיאנית. הוא בעל קליניקה בירושלים.

כהנא משמש כמרצה במכללת הרצוג ובבית הספר לעבודה סוציאלית באוניברסיטה העברית בירושלים.

בספריו ובמאמריו מביע דעה וגישה פסיכולוגית בעיקר ביחס לסוגיות שמעסיקות בהווה את העולם בכלל, ואת העולם היהודי - הישראלי בפרט.

כהנא נולד למשפחה חילונית חזר בתשובה בגיל 18, בספריו הוא מרבה לתאר את התרשמותו מהכתיבה של הרב קוק כגורם להצטרפותו לקהילה הדתית לאומית. כהנא נשוי ואב לארבעה ילדים, גר בהתנחלות נווה דניאל.

## מספריו
* **שבירה ותיקון: מודל חסידי לפסיכולוגיה קלינית**, הוצאת ראובן מס, ירושלים, 2010
* **השטיבל והסטארט-אפ** (בשיתוף עם פרופ' מרדכי רוטנברג): שיחות על חסידות פסיכולוגיה יהודית ואתגרי השעה, משכל הוצאה לאור, ראשון לציון, 2018
* **זאוס פרומתאוס ואלוהים**, משכל הוצאה לאור, ראשון לציון, (2021).
* **אורות האדם והנפש: משנתו הפסיכולוגית של [[הראי"ה קוק]] וכלים ליישומה**, הוצאת ראובן מס, ירושלים (2020).

## קישורים חיצוניים
* 
* 
* 

## הערות שוליים

קטגוריה:פסיכולוגים ישראלים
קטגוריה:סגל מכללת הרצוג
קטגוריה:סגל האוניברסיטה העברית בירושלים: עבודה סוציאלית
קטגוריה:מחברי ספרי עיון ישראלים
קטגוריה:עוסקים בפסיכולוגיה יהודית
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1958
קטגוריה:נווה דניאל: אישים
אייל גלמן

**אייל מאיר גלמן** (נולד ב־1982) הוא ראש הוועדה המוניצפלית חברון.

## ביוגרפיה
אייל גלמן נולד בקריית ארבע לדוד ושרה ב־1982. בתיכון למד בישיבות התיכוניות מצפה יריחו, דימונה וחיספין. את שירותו הצבאי החל בקורס טיס, אך לאחר שנשר מן הקורס עבר לסיירת גבעתי. לאחר מכן שירת במילואים בתפקידים שונים והגיע לדרגת סא"ל.

לאחר שחרורו שימש כקצין הביטחון של מועצת קריית ארבע, בין השאר שירת בתפקיד בעת רצח הלל אריאל בביתה בקריית ארבע. לאחר שסיים את עבודתו כקב"ט, למד שנה אחת בישיבה, ולאחריה מונה לתפקיד מנכ"ל היישוב אלעזר.

## ראש הרשות המקומית בחברון
הוועדה המוניצפלית חברון הוקמה בצו אלוף בשנת 2017 והיא הרשות המוניצפלית בחלק מהעיר חברון בו מתגוררים יהודים. ראש המנהלת הראשון היה הלל הורוביץ, שמונה בהמלצת התושבים. בבחירות שנערכו ב-20 בספטמבר 2022 נבחר גלמן לראש הוועדה, המכונה גם מנהלת שירותים אזרחיים חברון.

## חיים אישיים
גלמן מתגורר בחברון, נשוי לחיה לבית שראל (אחותו של בניה שראל) ולהם שמונה ילדים.

אחיו  נפל בקרב בפיגוע בצומת גוש עציון.

## קישורים חיצוניים

## הערות שוליים

קטגוריה:בוגרי ישיבות תיכוניות
קטגוריה:ראשי רשויות מקומיות בישראל
קטגוריה:חיילי צה"ל במלחמת חרבות ברזל
קטגוריה:לוחמי חטיבת גבעתי
קטגוריה:סגני-אלופים בצה"ל
קטגוריה:היישוב היהודי בחברון: אישים
קטגוריה:קריית ארבע: אישים
קטגוריה:ישראלים שנולדו ב-1982
עכנון אזור

**

**עַכְנוּן אָזוּר*' ([[שם מדעי]]: *Echidna polyzona'') הוא מין של צלופח מהסוג עכנון שבמשפחת המורניים. הוא תואר לראשונה על ידי ג'ון ריצ'רדסון בשנת 1845, במקור תחת הסוג מורנה, ולאחר מכן סווג מחדש. הוא יכול להגיע עד לאורך של 72 ס"מ. לפעמים מתבלבלים בינו לבין עכנון צר-הפסים, עקב הדמיון בשמות שלהם באנגלית והמראה בעל הפסים הדומה שלהם. הוא מגודל לעיתים באקווריומים.

## תפוצה ובית גידול
העכנון אזור חי באזור האינדו-פסיפי, כולל הים האדום, מזרח אפריקה, הוואי, איי מרקיז, איי טואמוטו, איי ריוקיו ושונית המחסום הגדולה. הוא שוכן בעומקים של 2 עד 20 מטרים, בשוניות אלמוגים ובלגונות רדודות.

## מבחר תמונות

קובץ:FMIB 41028 Echidna psalion Jenkins, new species.jpeg
קובץ:Echidna polyzona.JPG
קובץ:Barred Moray (Echidna polyzona) (8461226286).jpg
קובץ:Ecpol u0.png


## קישורים חיצוניים

## הערות שוליים

קטגוריה:מורניים
קטגוריה:דגים במפרץ אילת
קטגוריה:בעלי חיים שתוארו ב-1845
Cooking Papa

**Cooking Papa** (ביפנית: **クッキングパパ**) היא סדרת מאנגה יפנית שנכתבה ואוירה על ידי טוצ'י אויאמה. הסדרה מפורסמת במגזין המאנגה היפני "Morning" משנת 1985 ואילך והיא אחת מסדרות המאנגות הוותיקות ביותר ביפן. לאורך השנים סדרת המאנגה פורסמה גם ב-170 כרכים (נכון ליולי 2024).

בעקבות הצלחת סדרת המאנגה היא היוותה בהמשך בסיס לסדרת אנימה בת 151 פרקים אשר בוימה על ידי טושיטאקה טסונודה ושודרה במקור ביפן בערוץ TV Asahi בין אפריל 1992 למאי 1995. הסדרה זכתה בהמשך גם לעיבוד לייב אקשן טלוויזיוני ששודר במקור בערוץ Fuji TV ב-2008.

## תקציר העלילה
עלילת הסדרה מתמקדת בעובד משרד חרוץ מפוקואוקה בשם קאזומי אראיווה אשר מתמחה בבישול ואוהב לבשל עבור משפחתו, אך בשל הנורמות החברתיות ביפן הוא מקפיד להסתיר זאת מהקולגות שלו במשרד, ונוהג לגרום לקולגות לחשוב שאשתו ניג'יקו אראיווה היא זו שמבשלת את כל הארוחות הטעימות שהוא מביא עימו למשרד.

כל פרק בסדרה מתמקד במנה או מתכון חדש, וכולל הן מאכלים מהמטבח היפני והן מאכלים ממטבחים אחרים, וכמו כן העלילה מתמקדת גם בחיי היומיום של משפחת אראיווה. בסוף כל הפרק ישנו הסבר מפורט לגבי אופן הכנת המתכון.

## מדיות
### מאנגה
הסדרה פורסמה במקור במגזין המאנגה "Morning" ב-21 בפברואר 1985. מאז היא פורסמה מדי שבוע באותו המגזין. כל אותם המאנגות פורסמו לאורך השנים בספרים כאשר הספר הראשון יצא לשווקים ב-18 בינואר 1986. נכון ליולי 2024 פורסמו בסך הכל 170 כרכים של הסדרה.

### אנימה
סדרת האנימה של "Cooking Papa" שודרה במקור בערוץ TV Asahi מדי יום חמישי בין ה-9 באפריל 1992 עד 25 במאי 1995. הסדרה הופקה על ידי החברות Eiken ו-ADK Holdings, Inc והונפשה על ידי חברת Sunshine Corporation. סדרת האנימה בת 151 הפרקים בוימה על ידי טושיטאקה טסונודה.

### סדרת לייב אקשן
בשנת 2008 עלה לשידור גם עיבוד לייב אקשן טלוויזיוני אשר שודר במקור בערוץ Fuji TV.

## קישורים חיצוניים
*  (ביפנית)

## הערות שוליים

קטגוריה:סדרות מאנגה
קטגוריה:סדרות אנימה משנות ה-1990
קטגוריה:סדרות אנימה
קטגוריה:סיינן
עכנון צר-פסים

**

**עַכְנוּן צַר-פַּסִּים** ([[שם מדעי]]: ''Gymnomuraena zebra'') הוא [[טקסון מונוטיפי|סוג ומין יחיד]] של [[צלופח]] גדול במשפחת ה[[מורניים]]. הוא יכול להגיע לאורך מרבי של 150 ס"מ, כשהגודל הממוצע שלו הוא יותר בסדר גודל של 50 ס"מ. הוא בעל פסים צפופים של שחור ולבן, מה שהעניק לו את שמו באנגלית, **מורנת הזברה'''.

עכנון צר-הפסים הוא פעיל לילה וטורף, כשבניגוד לרוב המורניים האחרים, הוא ניזון אך ורק מסרטנאים, קיפודי ים ורכיכות. לפעמים מתבלבלים בינו לבין עכנון אזור, עקב הדמיון בשמות שלהם באנגלית והמראה בעל הפסים הדומה שלהם.

## תפוצה ובית גידול
עכנון צר-הפסים נפוץ בכל האזור האינדו-פסיפי מהחוף המזרחי של אפריקה ועד לחוף המערבי של אמריקה, כולל בים האדום, בהוואי ובאיי גלאפגוס. בית הגידול המועדף עליו הוא שונית סלעית או שונית אלמוגים, במים רדודים עד עומק של 40 מטרים.

## מבחר תמונות

קובץ:Zebra Moray (Gymnomuraena zebra) - GRB.jpg
קובץ:Zebra Moray (Gymnomuraena zebra) (52684673425).jpg
קובץ:Gymnomuraena zebra (Shaw, 1797).jpg
קובץ:Gymnomuraena zebra.jpg
קובץ:Morena cebra (Gymnomuraena zebra), islas Ad Dimaniyat, Omán, 2024-08-14, DD 23.jpg
קובץ:Гимномурена.jpg
קובץ:Gymnomuraenazebra.jpg


## קישורים חיצוניים

## הערות שוליים

קטגוריה:טקסונים שתוארו בידי ג'ורג' שו
קטגוריה:דגים במפרץ אילת
קטגוריה:מורניים
קטגוריה:בעלי חיים שתוארו ב-1797
עייתית

**עַיְיתִ֫ית** (בערבית: **عيتيت**, בתעתיק מדויק: **עיתית**) הוא כפר שיעי לבנוני בנפת צור, במחוז דרום לבנון.

## מיקום וגאוגרפיה
הכפר עייתית שוכן בגובה 290 מטרים מעל פני הים, כ-12 קילומטרים מזרחית לעיר צור, כ-2.5 קילומטרים דרומית לכפר ואדי ג'ילו, וכ-2.5 קילומטרים צפונית לכפר קאנא.

שטחו הוא 12,000 דונם, 50% מהם נטועים בעצי זית, 25% נטועים בתבואה וטבק, ו-25% הם ירקות.

## היסטוריה
שם הכפר עייתית נזכר בכמה מסמכים מתקופת הצלבנים, כמו: בהסכם בין הסולטן הממלוכי ביברס לבין השליטים הצלבנים של העיר צור, מסמך המזכיר שמות של כפרים ובהם עייתית, שהיו בבעלות נסיכות ונציה, ועוד. 

בתחילת שנות ה-60 של המאה ה-18 ביקר בכפר החוקר ארנסט רנן וכתב: העתיקות שלה הן אבן עם שלושה מעגלים, שניים עם קרניים, בתוכם צלבים (לא בני גיל מתקדם), מערה, ולידה מכסה סרקופג טוב... ליד עייתית יש בית קברות מלבני, שמור היטב".

ב-1881 ביקרה במקום משלחת סקר של הקרן לחקר ארץ ישראל (PEF), וכך תיארו את הכפר בספרם: "כפר בנוי אבן, המאוכלס עם כ-450 מתואלים, שוכן על פסגת הר, מוקף בזיתים ובחלקות חקלאיות; מים מסופקים ממאגרים ומעין סמוך... ישנם סימנים בכפר זה של שרידים עתיקים. המקומיים אומרים כי הייתה כאן פעם כנסייה. ישנם עמודים שבורים מפוזרים, מזוזות אבן, שלוש מערות, ושלושה בתי-בד לזיתים, עם מאגרים".

### מלחמת חרבות ברזל
במסגרת מלחמת חרבות ברזל תקף צבא ההגנה לישראל מספר פעמים מטרות של ארגון חזבאללה בכפר ובסביבתו.

## דמוגרפיה
בשנת 2014 היו רשומים בכפר 2,459 בוגרים, בעלי זכות בחירה לפרלמנט הלבנוני. מעל 98% מהם שיעים.

על פי דו"ח של יוניפי"ל נכון לשנת 2010, אוכלוסיית עייתית מנתה כ-2,500 נפשות בכל ימות השנה, אם כי היא עלתה ל-3,000 בקיץ (ביקור קרובים מהגרים).

## הערות שוליים

קטגוריה:מחוז דרום לבנון: יישובים
פנחס פידלר

**פנחס "פיד" פידלר** (24 במרץ 1911 – 1 במאי 1948) היה כדורגלן ישראלי ששיחק בעמדת המגן השמאלי. נפל ב-1 במאי 1948, כ"ב בניסן ה'תש"ח בעת מילוי תפקידו בארגון הגנה.

## קריירה
פידלר נולד בפורט סעיד שבח'דיוות מצרים שהייתה אז חלק מהאימפריה העות'מאנית. לאחר מלחמת העולם הראשונה עלה עם משפחתו לארץ ישראל וגדל בירושלים. פידלר הצטרף בנעוריו לקבוצת מכבי "הצבי" ירושלים שהתאחדה בשנת  עם שתי קבוצות נוספות למכבי חשמונאי ירושלים ואף זכה עם הקבוצה בגביע ארץ ישראל בשנת . לאחר ששיחק עם הנבחרת נגד מצרים, קיבל הצעה לשחק בקבוצת הכדורגל של אלכסנדריה, אך דחה את ההצעה.

בשנת  השתתף במכביה הראשונה. פידלר שיחק במשחקה הראשון בהיסטוריה של נבחרת ארץ ישראל בו הפסידה 1–7 ל ושיחק גם במשחק הגומלין שנערך בתל אביב בו מצרים ניצחה בשנית 1–4.

עם תחילת מלחמת העצמאות הצטרף להגנה ולחם לצד המגנים על ירושלים בתקופת המצור על העיר. ב-1 במאי 1948 נהרג מפגז שנורה על ידי הלגיון הירדני בשכונת קטמון שבירושלים. תחילה נטמן בבית העלמין בסנהדריה אולם אחרי 3 שנים הועברו עצמותיו לבית הקברות הצבאי בהר הרצל.

## חיים אישיים
במקביל לעיסוקו ככדורגלן, פידלר עבד במחלקת המדידות של המנדט הבריטי.

היה נשוי לשושנה שטרן, נינתו של הרב שמואל הומינר. ולזוג נולדו שני ילדים, פרופסור ישעיהו פידלר וירון. שניהם היגרו לארצות הברית.

## תארים
; מכבי ירושלים
*גביע ארץ-ישראל: 

## קישורים חיצוניים

*

## הערות שוליים

קטגוריה:כדורגלנים ארץ-ישראלים
קטגוריה:מגני כדורגל ארץ-ישראלים
קטגוריה:יהודים מצרים
קטגוריה:ירושלים: כדורגלנים
קטגוריה:כדורגלני נבחרת ארץ ישראל
קטגוריה:ישראלים ילידי מצרים
קטגוריה:אנשי העלייה השלישית
קטגוריה:חללי מלחמת העצמאות עד להקמת המדינה
קטגוריה:חללי ההגנה במלחמת העצמאות
קטגוריה:אישים הקבורים בבית הקברות הצבאי בהר הרצל
קטגוריה:ישראלים שנולדו ב-1911
קטגוריה:ישראלים שנפטרו ב-1948
Songbird (שיר של פליטווד מק)

"**Songbird**" (בעברית: "**ציפור שיר**") הוא שיר של להקת הרוק הבריטית-אמריקאית פליטווד מק. השיר יצא לראשונה באלבום *[[Rumours]]* של הלהקה משנת 1977 וגם כצד ב' של הסינגל "Dreams". זה אחד מארבעה שירים שנכתבו על ידי כריסטין מקווי בלבד באלבום זה.

מקווי שרה את השיר לעיתים קרובות בסוף ההופעות של הלהקה, לפעמים כמעין הדרן.  בעלה לשעבר וחבר הלהקה, ג'ון מקווי, סיפר: "כשכריסטין ניגנה את "Songbird", גם הגברים היו בוכים. אני בכיתי כל לילה". 

## רקע
מקווי כתבה את "Songbird" תוך חצי שעה בסביבות חצות הלילה, וכדי שלא תשכח את המנגינה שהמציאה, היא נשארה ערה כל הלילה עד שיכלה להקליט.  למחרת היא השמיעה אותו למפיק קן קאליי, שאהב אותו והציע שתקליט אותו כסולו. 

קאליי הניח זר פרחים על הפסנתר של מקווי, וביקש להאיר אותו מלמעלה, כדי ליצור אווירה מיוחדת באולם. את ההקלטה ביצעו באמצעות 15 מיקרופונים שהוצבו ברחבי האולם בו הופיעה כריסטין. נדרשו חזרות רבות על ההקלטה שכן היה קשה להקליט את השיר כולו בצורה מושלמת בפעם אחת; ההקלטות נמשכו עד לבוקר למחרת.

## מבצעים
* כריסטין מקווי – פסנתר, שירה
* לינדזי בקינגהאם – גיטרה אקוסטית

## מיקומי שיא

## נתוני מכירות

## גרסאות כיסוי
* גרסתה של איווה קסידי יצאה לאור ב-1998, באלבום אוסף שנקרא גם *Songbird* ושיצא שנתיים לאחר מותה; האלבום הגיע למקום הראשון במצעדים בממלכה המאוחדת ב-2001.
* השיר "Songbird" נכנס בפעם הראשונה למצעד הסינגלים הבריטי בספטמבר 2009 במקום ה-56, לאחר שמתמודדת ביצעה את השיר ב-The X Factor.
* וילי נלסון ביצע את "Songbird" באלבומו מ-2006 *Songbird*, מה שהפך אותו לאלבום השני שנקרא על שם השיר. האלבום הגיע בשיא למקום ה-87 בבילבורד 200. 
* בשנת 2011, נאיה ריברה ביצעה את השיר בפרק "Rumours" של הסדרה גליי.
* ב-30 בנובמבר 2023, הקורס ביצעו את "Songbird" במלאת שנה למותה של כריסטין מקווי. 

## קישורים חיצוניים

## הערות שוליים

קטגוריה:שירי 1977
קטגוריה:סינגלים מ-2006
קטגוריה:שירי פליטווד מק
קטגוריה:שירים באנגלית
קטגוריה:שירים על בעלי כנף
קטגוריה:סינגלים בהוצאת וורנר רקורדס
הרוח במעטפת: התעלות

**הרוח במעטפת: התעלות** (ביפנית: **攻殻機動隊**) היא סדרת אנימה יפנית בזיכיון הרוח במעטפת אשר שיצאה במקור לשווקים בין השנים 2013 עד 2014 כסט של חמש סרטי OVA ובהמשך כסדרת אנימה שיצאה לשווקים בשנת 2015. הסדרה מהווה פריקוול לסרט "הרוח במעטפת" ומכילה עיצובים חדשים לדמויות. הסדרה הופקה על ידי חברת Productions I.G ובוימה על ידי קזוצ'יקה קיסה על בסיס תסריט מאת טאו אובוקטה.

## תקציר העלילה
עלילת הסרט מתרחשת בעיר יפנית בדיונית בעתיד הרחוק של שנת 2027. הטכנולוגיה התקדמה באופן כה ניכר שסייבורגים קיימים ונפוצים. העלילה מתמקדת בתקופה בה הסייבורגית מוטוקו קוסנאגי, המכונה "מייג'ור", אשר גויסה במקור ליחידת העלית המובחרת שעוסקת בפעילויות מיוחדות, כולל לחימה בטרור ופשעי סייבר.

## הפקה
את הסדרה ביים האנימטור היפני קזוצ'יקה קיסה אשר היה מעורב גם בפיתוח "הרוח במעטפת 2: תמימות". התסריט נכתב על ידי טאו אובוקטה.

## קישורים חיצוניים
* 

## הערות שוליים

קטגוריה:סיינן
קטגוריה:סדרות אנימה משנות ה-2010
קטגוריה:קראנצ'ירול: סדרות וסרטי אנימה
מניפנית מלכותית

***מניפנית מלכותית (מכונה בלנגו)*** היא צמח בעל פרחים ממשפחת השפתניים, Lamiaceae. הצמח, הידוע באיראן בכינוי בלנגו שיראזי, משמש במסורות רפואה טבעית החל מהעידן העתיק כטיפול ברפואה עממית לחום ושיעול. זרעים מהווים מקור איכותי לפוליסכרידים, סיבים, שמן וחלבון.

## תיאור

המניפנית המלכותית היא עשב חד-שנתי, בעל גבעול שאינו מסועף או מסועף בבסיסו. הגבעול זקוף וארוך, בעוד שלעליו צוה פשוטה. התפרחת גדלה ליד בסיס הגבעול. הגביע הוא צינורי בעל עורקים. עטיף הפרך בגוון לילך חיוור וורוד כחול-לבן.
## תפוצה
*המניפנית המלכותית* נפוצה באפגניסטן, סין, הודו, קזחסטן, קירגיזסטן, פקיסטן, רוסיה, טג'יקיסטן, טורקמניסטן, אוזבקיסטן, דרום מערב אסיה ואירופה.

## רכיבים אופייניים
הרכב השמן האתרי של חלקי האוויר של המניפנית כוללים את התרכובות הארומטיות סבינין, בטא פיינין, 3-מירצן, אוקטנון, p-cymene, לימונן, 1,8-cineole, -β-ocimene,,β- אוסימן, γ-טרפינן, איזובוטנול, טרפינולן, לינולול, בוטנול, קטון דה-הידרו-סבינה, איזו-3-תוג'נול, -פינוקרוואול, סבינה קטון, פינוקרבון, 3-תוג'ן-2-און, מירטנל, מירטנול, ורבנון, ''ציס'' -סאבינן-הידראטצי אצטט, pulegone, ''trans'' -סבינן-הידראט אצטט, בורניל אצטט, ''טרנס'' -סביניל אצטט, קרוואקרול, ''טרנס'' -פינוקרוויל אצטט, דיהידרוקרוויל אצטט, α-longipinene, β-cubebene, α-bergamotene, ו־spathulenol .

## קישורים חיצוניים

## הערות שוליים

קטגוריה:טקסונים שתוארו בידי ג'ורג' בנתם
קטגוריה:צמחים שתוארו ב-1848
קטגוריה:שפתניים
יפתח סמוכה

**יפתח סמוכה** הוא שחקן ובמאי ישראלי.

## ביוגרפיה
סמוכה הוא בנם של השחקנים ששי סמוכה ואביגיל אריאלי. סמוכה למד לימודי תיאטרון מגיל צעיר בעירוני א' לאומנויות, במגמת תיאטרון, ושירת בתיאטרון צה"ל.

סרטו **זיכרון אשר דוהה** מועמד לפרס אופיר בקטגוריית הסרט העלילתי הקצר הטוב ביותר לשנת 2025. 

## פילמוגרפיה
### טלוויזיה

### קולנוע

## תיאטרון
* תפקיד הראשי בקריאה המבוימת "שיעור" שעלתה במסגרת פסטיבל קריאות מבוימות בתיאטרון צוותא בבימויו של עודד אור (2016).
* תפקיד הראשי בהצגה "שיעור" שעלתה בתיאטרון הסמטה בבימויו של עודד אור (2017).

## קישורים חיצוניים

* 
* 
## הערות שוליים

קטגוריה:שחקני קולנוע וטלוויזיה ישראלים
קטגוריה:בוגרי תיכון עירוני א' (תל אביב)
קטגוריה:בוגרי תיאטרון צה"ל
קטגוריה:ישראלים שנולדו במאה ה-20
זיינב בנת אל-חארית'

**זיינב בנת אל-חארית**' (בערבית: **زينب بنت الحارث**; נרצחה ב-629) הייתה אישה יהודיה שלפי האסלאם ניסתה להתנקש במוחמד באמצעות הרעלה.

## רקע
קהילת יהודי ח'ייבר הייתה קהילה יהודית מפותחת. זיינב בנת אל-חארית הגיעה ממשפחה של משוררים-לוחמים יהודים תימנים, אשר חיה מספר דורות בח'ייבר (כיום ערב הסעודית). נראה כי זיינב הייתה הילדה הבכורה, שכן אביה נשא את הכוניה "אבו זיינב", למרות שהיה לה אח בשם אל-חארית' אבן אל-חארית'. בקיץ 625 הגיעו לח'ייבר שבט בני נדיר, שגורשו מאל-מדינה על ידי מוחמד. ביניהם היה סלאם אבן משכּם אל-נדירי, שזיינב נישאה לו.

## קרב ח'ייבר

כוחותיו של מוחמד הטילו מצור על ח'ייבר ביוני 628. זיינב יחד עם נשים אחרות של העיר וילדיהם התבצרו במבצר "אל-כתיבה", בזמן שבעלה פיקד על כוחות צבאים באזור נאטט. הוא נפל בקרב ואחיה תפס את הפיקוד. תשעה ימים לאחר מכן חייליו של עלי בן אבי טאלב פרצו אל המבצר, ובמהלך הקרבות נהרגו אביה, אחיה ודודה של זיינב. ח'ייבר יחד עם כל אזור אל-מדינה נכבשה ונבזזה על ידי צבאו של מוחמד.

## הרעלתו של מוחמד

לפי אבן אסחאק, כאשר מנהיגי ח'ייבר הגיעו למוחמד לדיון בתנאי הכניעה, חייליו בזזו את המבצרים הכבושים לצורך לאסוף נשק, אוצרות ושבויים. זיינב שאלה את החיילים מהו האוכל האהוב על מוחמד. כשנאמר לה שזו כתף כבש (לפי גרסה אחת עז), היא שחטה כבש מהעדר שלה וצלתה אותה עם רעל. בסיום דיון בתנאי הכניעה זיינב הגישה למוחמד את הבשר המורעל. מוחמד ואחד מקציניו, בשאר אל בארה, אכלו מן הבשר המורעל. מוחמד ירק את הבשר בזמן שבאשר בלע אותו. מוחמד טען כי חש שאת הרעל "העצם הזו אומרת לי שהיא מורעלת". באשר הורעל וקיבל שיתוק. הבשר המורעל נזרק לכלב שאכל אותו ומת במקום.

זיינב בנת אל-חארית' נקראה מול מוחמד, שהאשים אותה בניסיון להרעילו. היא שאלה מי גילה לו והוא ענה כי הכתף עצמה גילתה. מוחמד שאל את זיינב מדוע ניסתה להורגו, והיא ענתה "הרגת את אבי, דודי ובעלי. לקחת מהעם שלי את מה שלקחת. אמרתי לעצמי: אם הוא נביא, הוא ידע. הכבש יידע אותו מה שעשיתי. אם הוא מלך, ניפטר ממנו". לטענת מוחמד, אללה לא היה מאפשר לניסיון ההתנקשות להצליח. מוחמד לא הוציא את זנייב להורג, אלא שלח אותה בחזרה לביתה. בשאר אל בארה נשאר משותק וכעבור שנה מת. לאחר מותו, משפחתו רצחה את זיינב בנת אל-חארית' כנקמה. 

## מקורת
* זיינב בינת אל-חארית', אתר עלילונה

## ראו גם
* צפייה
* קהילת יהודי ח'ייבר

קטגוריה:נשים במאה ה-7
קטגוריה:יהודי חצי האי ערב במאה ה-7
קטגוריה:ניסיונות התנקשות
קטגוריה:מוחמד